למרות שמשבר הקורונה השבית את עולם הספורט הספקולציה בנוגע להעברות לא מפסיקות. השם התורן הוא פקונדו קמפאסו שמעורר עניין רב בקרב קבוצות ה-NBA. דאלאס מאבריקס וסן אנטוניו ספרס הם המועמדות הראשיות להחתים את רכז ריאל מדריד שהיה קרוב לשחק בארה"ב כבר בעונה שעברה.
הארגנטינאי התזזיתי מסומן כבר מספר שנים אצל קבוצות ה-NBA ועושה הרושם שהקיץ המעבר יתרחש. למרות החיזורים בעונה שעברה, קמפאסו בחר להישאר באלופת ספרד וחתם על חוזה חדש לחמש שנים שבו סעיף יציאה לליגה הטובה בעולם. הפליימיקר בן ה-29 רשם השנה עונת שיא ביורוליג עם 9.9 נקודות ו-7.1 אסיסטים ב-24 דקות למשחק.
קבוצת אחרת ביורוליג שיכולה להיות מרוצה היא חימקי מוסקה. מסתמן כי הסנטר, טימופיי מוזגוב ישאר במועדון לאחר שהיה פצוע לתקופה ממושכת ולא שיחק אפילו דקת משחק אחת במדי הרוסים. כזכור, מוזגוב חזר לאירופה העונה לאחר קריירה של שמונה שנים ב-NBA והוא מקווה להותיר את החותם שלו כמו שעשה בימיו היפים בקליבלנד.